Marit Bjørgen
Store norske leksikon,Sport og spill,Skisport,Langrenn
Marit Bjørgen er en norsk langrennsløper, den mestvinnende i sin idrett gjennom tidene uansett kjønn med 41 medaljer i OL og VM.
Ingen andre utøvere har så mange VM-medaljer i langrenn som Bjørgen, og hun er også mestvinnende utøver i vinter-OL noensinne, foran Bjørn Dæhlie og Ole Einar Bjørndalen. OL Bjørgen tok tre OL-gull både i 2010 og 2014 og to OL-gull i 2018.I Sotsji i 2014 ble Bjørgen olympisk mester på 30 kilometer fellesstart fristil, på 15 km fellesstart med skibytte (skiatlon) og i lagsprint.I Vancouver i 2010 ble Bjørgen olympisk mester i sprint, på 15 kilometer fellesstart med skibytte og i stafett, og tok sølv på 30 kilometer klassisk fellesstart og bronse på 10 kilometer fristil. Med fem medaljer ble Marit Bjørgen mestvinnende utøver under lekene.I Pyeongchang i 2018 tok Bjørgen også fem medaljer, flere enn noen andre: gull på 30 kilometer fellesstart klassisk og i stafett, sølv på 15 kilometer fellesstart med skibytte og bronse i lagsprint og på 10 kilometer fristil.Bjørgen tok også OL-sølv på 10 kilometer klassisk i Torino i 2006 og OL-sølv i stafett i Salt Lake City i 2002. VM Marit Bjørgen tok VM-gull både i 2003 (1 gull), 2005 (3 gull), 2011 (4 gull), 2013 (4 gull), 2015 (2 gull) og 2017 (4 gull).I VM i Val di Fiemme i 2003 ble hun verdensmester i sprint fristil og tok sølv i stafett. Hun fikk sitt store gjennombrudd i VM i Oberstdorf i 2005, da hun tok fem medaljer: gull på 30 kilometer fellesstart klassisk og i sprintstafett og stafett, sølv på 15 kilometer fellesstart med skibytte og bronse på 10 kilometer fristil.Etter det fulgte noen år med sykdom og overtrening og relativt moderate plasseringer. I VM i Sapporo i 2007 tok hun bronse i stafett og lagsprint, mens VM i Liberec i Tsjekkia i 2009 ble medaljeløs for Bjørgens del.Bjørgen kom tilbake i den ypperste verdenseliten i OL 2010 med fem medaljer, og hun ble sammen med Petter Northug den store forgrunnsfiguren under VM i Oslo i 2011. Her tok hun også fem medaljer: gull på 15 kilometer skiatlon, 10 kilometer klassisk, i sprint fristil og i stafett og sølv på 30 kilometer fellesstart fristil.Bjørgen gjentok bedriften med fem medaljer under VM i Val di Fiemme i 2013, da hun ble verdensmester i sprint klassisk, på 15 kilometer skiatlon, på 30 kilometer klassisk fellesstart og i stafett og tok sølv på 10 kilometer fristil.I VM i Falun i 2015 tok Bjørgen ytterligere tre medaljer: gull i sprint klassisk og stafett og sølv på 30 kilometer klassisk fellesstart.I VM i Lahtis i 2017 tok hun for tredje gang fire VM-gull: på 10 kilometer klassisk, 15 kilometer skiatlon, 30 kilometer fristil fellesstart og i stafett.Hun deltok også i VM i Lahtis i 2001. Verdenscupen Marit Bjørgen har vunnet verdenscupen sammenlagt fire ganger: sesongene 2004/2005, 2005/2006, 2011/2012 og 2014/2015. Hun tok annenplass 2003/2004, 2006/2007, 2009/2010, 2010/2011 og 2013/2014. Hun har også vunnet sprintcupen fem ganger (2002/2003, 2003/2004, 2004/2005, 2005/2006, 2014/2015) og distansecupen tre ganger (2004/2005, 2011/2012, 2014/2015).Bjørgen har i alt 114 seirer i verdenscupen, inkludert etappeseirer i sammenlagtkonkurranser. Dette er rekord innen langrenn. Hun tok sin første verdenscupseier i Düsseldorf i oktober 2002 (i sprint). Blant seirene er Tour de Ski sammenlagt i 2014/2015, verdenscupfinalen sammenlagt i Stockholm/Falun i 2010, 2011, 2012 og 2013, sammenlagt i Kuusamo i Finland i 2010, 2011, 2012 og 2013, sammenlagt i Lillehammer i 2014 og verdenscupfinalen sammenlagt i Canada i 2017. Hun ble også nummer to sammenlagt i Tour de Ski i 2006/2007 og 2011/2012 og har i alt 11 etappeseirer i denne konkurransen.I Holmenkollen har Marit Bjørgen sju seirer. Hun vant 30 kilometer klassisk i 2005, 2012, 2014 og 2017, 30 kilometer fristil i 2010 og 2015 og sprint fristil i 2010.Marit Bjørgen konkurrerte ikke sesongen 2015/2016 på grunn av barnefødsel med sin samboer Fred Børre Lundberg. NM Marit Bjørgen har vunnet 25 individuelle senior-NM i perioden fra 2005 til 2018: fem i sprint, to på 5 kilometer, sju på 10 kilometer, sju på 15 kilometer skiatlon og fire på 30 kilometer. Ingen andre langrennsløpere har vunnet så mange NM. Hun er tildelt sju kongepokaler.Klubb: Rognes IL i Midtre Gauldal. Priser Marit Bjørgen ble tildelt Aftenpostens gullmedalje og Sportsjournalistenes statuett i 2005. På Idrettsgallaen fikk hun to priser i 2006 (Årets navn, Utøvernes pris), én pris i 2011 (Årets beste kvinnelige utøver), to priser i 2012 (Årets beste kvinnelige utøver, Årets forbilde), én pris i 2015 (Årets beste kvinnelige utøver), én pris i 2018 (Årets beste kvinnelige utøver) og tre priser i 2019 (Årets navn, Hedersprisen, Årets beste kvinnelige utøver). Hun ble tildelt Holmenkollmedaljen i 2010 og Fearnleys olympiske ærespris for 2010. I 2011 ble Marit Bjørgen kåret til verdens beste kvinnelige utøver av den internasjonale sportspresseorganisasjonen AIPS. Hun ble i juni 2018 tildelt Norges Skiforbunds Plakett. Les mer i Store norske leksikon skisport Olympiske mestere og verdensmestere i skiidrett nordiske grener Norske OL-gull og VM-gull på ski Holmenkollmedaljen Eksterne lenker Bjørgens nettside Biografi Ingerid Stenvold: Vinnerhjerte. Historien om Marit Bjørgen. J.M. Stenersens Forlag 2021.